DI: Brug for stærkere indsats mod ekstremt vejr - DI
DI: Brug for stærkere indsats mod ekstremt vejr
23.07.21 • DI • Pressemeddelelse
Ekstremt vejr vil blive hyppigere i de kommende år, og hvis vi skal undgå omfattende skader for milliarder af kroner, så haster det med en samlet og ambitiøs plan for klimaindsatsen i hele landet – og det haster med en konkret indsats.
Det mener Dansk Industri, som kommer med en række forslag til at dæmme op for fremtidige skader som følge af skybrud og oversvømmelser.
- Det er ikke sandsynligt, at Danmark kommer til at opleve en katastrofe, som den vi ser i Tyskland, Belgien og Holland, fordi vores topografi og geografi er helt anderledes. Men erfaringerne fra de store skybrudsskader i Hovedstadsområdet for ti år siden viser, at der kan ske skader for mange milliarder, siger underdirektør i DI, Karin Klitgaard.
- Vi opfordrer regeringen til at sætte alle kræfter ind på at udarbejde en plan og til sikre, at de nødvendige initiativer bliver gennemført. Vi skal op i tempo, siger Karin Klitgaard.
- Vi har heldigvis lært af tidligere hændelser, og flere steder skrider det fremad med skybrudsikring og anden klimatilpasning, men vi skal op i tempo, hvis vi skal være klar til de kommende årtiers endnu voldsommere vejr, siger Karin Klitgaard.
- Vi skal først og fremmest op i gear, og vi har behov for, at indsatsen bliver prioriteret ud fra samfundsøkonomiske vurderinger, så vi beskytter de vigtigste områder, veje, bygninger og virksomheder, siger Karin Klitgaard.
- Men der vil også være behov for penge fra staten eller en finansiering via afgift på forsikringer, som vi kender det fra stormflodsfonden, siger Karin Klitgaard.
Energitung sværindustri: "vi er ægte grøn omstilling"
Bladt Industries bruger store mængder energi for at levere fundamenter til især offshore vindmøller. Adm. direktør Anders Søe-Jensen mener, "det ville være grænsende til tåbeligt ikke at skabe flere danske…